एचइसी की आधारभूत संरचना पर इसरो काफी प्रभावित है और भविष्य में एचइसी को कई महत्वपूर्ण कार्यादेश दिये जाने का संकेत भी दिया है। इसरो की एक टीम एचइसी के दौर पर है। टीम के अधिकारियों ने एचइसी के प्लांटों का निरीक्षण किया और इसकी क्षमता से अवगत हुए। टीम का नेतृत्व उप निदेशक के सुभाष कर रहे हैं। जानकारी के अनुसार इसरो के अधिकारियों को विशेष रूप से एचइसी भेजा गया था। एचइसी ने इसरो के विभिन्न परियोजनाओं के लिए कई महत्वूर्ण काम किये हैं। इसरो के भावी परियोजना के तहत बनने वाले तीसर लांचिंग पैड का कार्यादेश लेने के लिए एचइसी ने इसरो को पत्र लिखा था। इसके बाद इसरो ने अधिकारियों को एचइसी के तीनों प्लांटों, फॉर्जिग, कास्टिंग एवं अन्य कार्यो के बार में जानकारी लेने को कहा। एफएफपी में इसरो के अधिकारी करीब एक घंटे रहे और सभी बातों की जानकारी प्राप्त की। अधिकारियों ने एचइसी के प्रति सकारात्मक रूख दिखाया और कहा कि एचइसी के पास काफी क्षमता है। इसरो का तीसरा लांचिंग पैड काफी उन्नत एवं आधुनिक होगा।ं